محمد بنعمر الزياني (تولد ف 1938 فالرباط) مغني مغريبي فلفن ديال لعيطة. تيتسمًا جيمي هاندريكس ديال لكامانجة, حيت تيعرفها مزيان وتيبدع فالجرًة اللي تيدير. تولد محمد بنعمر الزياني ف 1938 فالرباط ولأصل د عائلتو من لقبيلة د ولاد زيان فالشاوية. ملًي كان صغير, كان مولوع ببزاف دلأنواع د لموسيقا بحال لملحون ولأندلسي ولغرناطي, وكان تيمشي بزاف للقهوة د لبارودي فسلا, وتعرف فيها على بزاف د لمغنيين بحال المعطي بنقاسم، أحمد البيضاوي، أحمد الغرباوي وإسماعيل أحمد. خدم الزياني موظف فلولاية د الرباط, وموراها ترجمان فالرماني مابين 1958 و 1959. من بعد خدم فمكتب الصرف ف 1961. ف 1964, حتارف لموسيقا ومن دبك الساعة وهو خدام مغني. داز بزاف د لمرًات فالسهرات د التلفازة وشارك فبزاف د لمهرجانات فلمغريب وتا فلخاريج. محمد بنعمر الزياني لكًريا عندو بزاف د لأغاني اللي معروفة فلمغريب, منها: العروسة محنًي الزين العين الزرقا الزاوية شوفو حالي مولات الخالة بنعمر الزياني وريموند البيضاوية يُمتعان جمهور ختام «الأندلسيات الأطلسية» في الصويرة - الشرق الأوسط (2019) السيرة د محمد بنعمر الزياني - سطات بلادي (بلفرانساوية)